
PATVIRTINTA
VšĮ Ukmergės ligoninės
vyriausiojo gydytojo
2022 m. balandžio 1 d. 
įsakymu Nr. V-53

NEGYVENAMŲJŲ PATALPŲ, ESANČIŲ VYTAUTO G. 105, UKMERGĖS M., 
 VIEŠO NUOMOS KONKURSO SĄLYGOS 

I. BENDROSIOS NUOSTATOS

1. VšĮ Ukmergės ligoninė (toliau vadinama – nuomotoju) skelbia negyvenamųjų patalpų, esančias Vytauto g. 105, Ukmergė, Ukmergės r. sav., registro Nr. 44/1299976, pastato pažymėjimas plane 18D1p, pastato unikalus Nr. 8196-7000-5209, pažymėtas plane 1-23 (2,31 kv.m), 1-24 (14,05 kv.m), 1-25 (7,88 kv.m), 1-26 (23,00 kv.m), 1-27 (9,93 kv.m), 1-28 (13,52 kv.m), 1-30 (91,89 kv.m),  viso išnuomojamų patalpų plotas – 162,58 kv. m) viešą nuomos konkursą (nuomos trukmė – 10 metų, be galimybės pratęsti, turto pagrindinė naudojimo paskirtis – maitinimo paslaugos). Esant poreikiui, nuomininkas gali keisti patalpų naudojimo būdą, gavus nuomininko sutikimą.
	2. Pradinis nuompinigių dydis – 266,63 Eur mėnesiui už negyvenamąsias patalpas (1,64 Eur už 1 kv. m) nustatytas, vadovaujantis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 „Dėl nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“ (2016-04-27 redakcija), Valstybės įmonės Registrų centro direktoriaus 2020 m. gruodžio 21 d. įsakymu Nr. NVE-328(1.3E) „Dėl gyvenamųjų ir negyvenamųjų pastatų vieno kubinio metro vidutinių statybos verčių 2021 metams patvirtinimo“ ir patvirtintas Ukmergės rajono savivaldybės tarybos 2022 m. kovo 31 d. sprendimu Nr. 7-79 „Dėl Ukmergės rajono savivaldybės ilgalaikiojo materialiojo turto viešo nuomos konkurso“. Nustatoma, kad nuomininkas moka nuompinigius kas mėnesį, bet ne vėliau kaip iki einamojo mėnesio 30 dienos pagal nuomotojo pateiktą sąskaitą. Nustatomas 0,05 procento delspinigių dydis nuo nesumokėtų nuompinigių už kiekvieną pavėluotą dieną. 
	3. Turto viešo nuomos konkurso organizavimo išlaidas padengia nuomotojas.

II. TURTO NUOMOS KONKURSO ORGANIZAVIMAS IR VYKDYMAS
	
4. Paraiškos dėl dalyvavimo savivaldybės turto nuomos konkurse pateikiamos adresu: VšĮ Ukmergės ligoninė, Vytauto g.105, 20184 Ukmergė, vyr.buhalterės pavaduotojos V. Požerskienės kab. Tel.8 340 42732
5. Paraiškos pateikiamos lietuvių kalba. 
6. Paraiškos dalyvauti nuomos konkurse pateikiamos iki 2022 m. balandžio 14 d. 9.00 val. 
7. Prieš atvykdamas registruotis turto nuomos konkurso dalyviu, fizinis ar juridinis asmuo arba jų įgalioti asmenys turi sumokėti pradinį įnašą, lygų paskelbtam 3 mėnesių pradiniam nuompinigių dydžiui į šią sąskaitą: VšĮ Ukmergės ligoninė, kodas 182935350 atsiskaitomosios sąskaitos Nr. LT757300010002603253, AB „SWEDBANK“, banko kodas 73000. 
8. Fiziniai arba juridiniai asmenys, norintys dalyvauti turto nuomos konkurse, arba jų įgalioti atstovai skelbime nurodytu laiku pateikia komisijos nariui užklijuotą ir antspauduotą voką, ant kurio turi būti užrašyta turto, kurio nuomos konkursas buvo skelbtas, pavadinimas, turto buvimo vieta (adresas) ir nuoroda „Turto nuomos konkursui“.
9. Voke turi būti:
	9.1. paraiška (1 priedas), kurioje nurodoma konkurso dalyvio ar jo įgalioto atstovo vardas, pavardė ir asmens kodas (fiziniams asmenims), įmonės pavadinimas ir kodas (juridiniams asmenims), adresas (buveinė), telefono numeris, banko pavadinimas ir adresas, sąskaitos numeris ir banko kodas, veiklos, kuriai nuomojamos patalpos, pobūdis.
	9.2. siūlomas tikslus nuompinigių dydis;
	9.3. juridinio asmens registracijos pažymėjimo kopija, įstatų (nuostatų) kopija, patvirtinta antspaudu (jeigu jis privalo turėti antspaudą) ir įgalioto atstovo parašu;
	9.4. nustatytąja tvarka patvirtintas įgaliojimas, jeigu konkurso dalyviui atstovauja kitas asmuo. Kai konkurso dalyvis yra fizinis asmuo, įgaliojimas turi būti patvirtintas notaro;
	9.5. banko įstaigos (skyriaus, filialo) išduoti dokumentai apie pradinio įnašo sumokėjimą;
	9.6. banko įstaigos (skyriaus, filialo) sąskaitos, į kurią turi būti pervestas grąžinamas pradinis mokestis, numeris, banko pavadinimas, kodas ir adresas;
10. Komisijos narys registruoja konkurso dalyvius pažymoje apie savivaldybės turto nuomos konkurso dalyvius. Pažymoje nurodomi konkurso dalyvių eilės numeriai, vokų priėmimo data ir tikslus laikas (valanda ir minutės). Minėtieji duomenys kartojami ant gauto užklijuoto voko su konkurso dokumentais.
11. Išduoda konkurso dalyvio registracijos pažymėjimą, kuriame nurodytas registracijos eilės numeris, voko gavimo data bei laikas (valanda ir minutės), komisijos posėdžio vieta (adresas), data ir tikslus laikas.
12. Konkurso sąlygos paskelbtos VšĮ Ukmergės ligoninės interneto svetainėje www.ukmergesligonine.lt.
13. Komisijos posėdis turto nuomos konkurso laimėtojui nustatyti įvyks 2022 m. balandžio 14 d. 10 val., VšĮ Ukmergės ligoninės administracijos salėje (I aukštas), Vytauto g. 105, Ukmergėje.
14. Komisijos pirmininkas leidžia atvykusiems konkurso dalyviams arba jų atstovams įsitikinti, kad vokai, kuriuose įdėtos paraiškos dalyvauti konkurse, nepažeisti. Tik tada jis atplėšia vokus, nepažeisdamas užklijavimo juostos. Komisijos pirmininkas, peržiūrėjęs dokumentus, skelbia konkurso dalyvių siūlomus nuompinigių dydžius. Šie nuompinigių dydžiai kartu su asmens registracijos numeriu, nurodytu ant voko, įrašomi į pažymą apie konkurso dalyvius ir konkurso protokolo priedą.
15. Turto nuomos konkursą laimi asmuo, nurodęs didžiausią nuompinigių dydį ir pateikęs visus reikiamus dokumentus. Jeigu tokį patį nuompinigių dydį (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas pažymoje apie savivaldybės turto nuomos konkurso dalyvius, bei atitinkantis nuomos konkurso salygose keliamus reikalavimus.
16. Turto nuomos konkurso laimėtojas, neatvykęs į komisijos posėdį, apie konkurso rezultatus informuojamas raštu per 3 darbo dienas nuo protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma nuomos sutartis. Konkurso laimėtojas, negalintis atvykti nurodytu laiku pasirašyti nuomos sutarties, privalo apie tai informuoti komisiją. 
17. Jeigu dalyvauti turto nuomos konkurse nustatytąja tvarka užsiregistravo tik vienas konkurso dalyvis, pasiūlęs nuompinigių dydį ne mažiau už nustatytą pradinį nuompinigių dydį ir pateikęs visus reikiamus dokumentus, jis laikomas konkurso laimėtoju.
18. Jeigu dalyvauti turto nuomos konkurse neužsiregistravo nė vienas dalyvis arba visi konkurso dalyviai pasiūlė nuompinigių dydį mažesnį už nustatytą pradinį nuompinigių dydį ir (ar) buvo pateikti ne visi šiose taisyklėse nurodyti dokumentai, konkursas skelbiamas neįvykusiu. 
19. Asmenys konkurso dalyviais neregistruojami, jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti savivaldybės turto, jeigu nurodyti trūkumai neištaisomi, kol dokumentai registruojami.
20. Asmenims, dėl 19 punkte nurodytų priežasčių neregistruotiems konkurso dalyviais, ne vėliau kaip kitą darbo dieną po dokumentų gavimo dokumentai išsiunčiami registruotu laišku.
21. Turto nuomos konkurso metu 2 egzemplioriais pildomas turto nuomos konkurso protokolas. Konkurso protokolą pasirašo komisijos pirmininkas, komisijos nariai ir konkurso laimėtojas. Komisijos nariai, nesutinkantys su konkurso rezultatais, savo atskirą nuomonę gali įrašyti protokole. Prie protokolo pridedamas dokumentas apie konkurso skelbimo patalpinimą VšĮ Ukmergės ligoninės interneto svetainėje www.ukmergesligonine.lt. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu. 
22. Pradinis turto nuomos konkurso laimėtojo įnašas įskaitomas į nuompinigius.
	23. Turto nuomos konkurso dalyviams, nelaimėjusiems ar atsisakiusiems dalyvauti turto nuomos konkurse, pradiniai įnašai grąžinami per 5 darbo dienas po turto nuomos konkurso į jų sąskaitas, nurodytas paraiškoje. 
24. Turto valdytojas ir turto nuomos konkurso laimėtojas arba jo atstovas ne anksčiau kaip po 10 kalendorinių dienų ir ne vėliau kaip per 15 kalendorinių dienų nuo protokolo pasirašymo dienos pasirašo nuomos sutartį (2 priedas). Ji sudaroma vadovaujantis Lietuvos Respublikos civiliniu kodeksu ir laikantis savivaldybės ilgalaikio materialiojo turto nuomos patvirtintos sutarties formos.
25. Jeigu turto nuomos konkurso laimėtojas arba jo atstovas neatvyko pasirašyti nuomos sutarties per 15 kalendorinių dienų nuo protokolo pasirašymo dienos, tada komisija siūlo antram pagal eilę konkurso dalyviui sudaryti nuomos sutartį. 
26. Turto valdytojas arba jo įgaliotas atstovas, pasirašęs nuomos sutartį, privalo ne vėliau kaip per 10 kalendorinių dienų perduoti turto nuomos konkurso laimėtojui arba jo atstovui nuomojamą turtą pagal patalpų perdavimo ir priėmimo aktą.
27. Ukmergės rajono savivaldybės turto valdytojas bet kuriuo metu iki nuomos sutarties sudarymo turi teisę nutraukti konkurso procedūras, jeigu:
27.1. atsiranda aplinkybių, kurių nebuvo galima numatyti iki paskelbiant konkursą;
27.2. paskelbus konkursą paaiškėja, kad savivaldybės turto nuoma negalima.
28. Konkurso dalyviai apie sprendimą nutraukti konkurso procedūras informuojami raštu (jiems išsiunčiami pranešimai), ir pradinis įnašas jiems grąžinamas per 5 darbo dienas nuo sprendimo nutraukti konkursą priėmimo.

III. BAIGIAMOSIOS NUOSTATOS 

	29. Apdrausti nuomojamą turtą visam sutarties galiojimo laikotarpiui.
30. Nuomos konkurso dalyviai konkurso rezultatus gali apskųsti Lietuvos Respublikos administracinių bylų teisenos įstatymo nustatyta tvarka. 

__________________


	
	                                                                        1 priedas   
____________________________________________________________________________
(Konkurso dalyvio vardas ir pavardė, asmens kodas; juridinio asmens pavadinimas, adresas, kodas, buveinė, el. pašto adresas)

VšĮ Ukmergės ligoninė
(turto valdytojui)

P A R A I Š K A
DĖL DALYVAVIMO SAVIVALDYBĖS TURTO
NUOMOS KONKURSE

_________________Nr. __________
_________________
(data)

1. Ukmergės rajono savivaldybės turto nevyvenamųjų patalpų, esančias Vytauto g. 105, Ukmergė, Ukmergės r. sav., registro Nr. 44/1299976, pastato pažymėjimas plane 18D1p, pastato unikalus Nr. 8196-7000-5209, pažymėtas plane 1-23 (2,31 kv.m), 1-24 (14,05 kv.m), 1-25 (7,88 kv.m), 1-26 (23,00 kv.m), 1-27 (9,93 kv.m), 1-28 (13,52 kv.m), 1-30 (91,89 kv.m),  viso išnuomojamų patalpų plotas – 162,58 kv. m).
(adresas, kadastrinis numeris, plotas)
2. Konkurso data  2022 m. balandžio  14 d.
3. Konkurso dalyvis _______________________________________________________________
(konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas (šie reikalavimai taikomi fiziniams asmenims arba asmens teisinė forma, pavadinimas, kodas ir buveinės adresas, veiklos pobūdis, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims)
___________________________________________________________________________
4. Banko įstaiga (filialas, skyrius) ________________________________________________	
(pavadinimas, kodas, adresas ir sąskaitos, į kurią gali būti gražinamas pradinis įnašas, numeris)

___________________________________________________________________________.
5. Siūlomi:
5.1. nuomojamo turto nuompinigių dydis ________________________________ Eur/ mėn. už visą plotą;
				(suma skaičiais ir žodžiais)
5.2. metinis turto nuomos mokesčio dydis ___________________________________________
_________________________________________________________________________ Eur;
(suma skaičiais ir žodžiais).
6*. Anksčiau (______) pateiktą paraišką atšaukiu ir prašau ją laikyti negaliojančia.
	     (data)

Konkurso dalyvis ______________________________________________________________
arba jo įgaliotas asmuo (parašas) (vardas, pavardė)

A.V. (Jeigu reikalavimas turėti antspaudą nustatytas įstatymuose.)

Priedai. Kartu su paraiška užklijuotame voke pateikiami šie dokumentai (jeigu kuris nors dokumentas nepateikiamas, atitinkamą punktą išbraukti):
1. Finansų įstaigos išduoti dokumentai, patvirtinantis, jog pradinis įnašas sumokėtas.
2. Nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo.
3. Kiti dokumentai (steigimo dokumentų ar kitų steigimo faktą patvirtinančių dokumentų kopijos 
(šie reikalavimai taikomi juridiniams asmenims).
___________________
* Pildoma, jeigu įregistruotas konkurso dalyvis atšaukia komisijai pateiktus dokumentus ir pateikia naują paraišką bei dokumentus.



	
		
                                                                                                                  2 priedas

UKMERGĖS RAJONO SAVIVALDYBĖS MATERIALIOJO TURTO NUOMOS
SUTARTIS

________________d. Nr. ________
(data)
___________________
(sudarymo vieta)

Nuomotojas_____________________________________________________________________,
(savivaldybės turto valdytojo teisinė forma, pavadinimas, kodas ir registracijos adresas)
atstovaujamas _______________________________________________________________________________
(atstovo vardas, pavardė, pareigos) 
veikiančio pagal 	,
(atstovavimo pagrindas, dokumento data, numeris)
ir nuomininkas 	
(teisinė forma, pavadinimas, kodas ir registracijos adresas, jeigu nuomininkas yra juridinis asmuo, arba vardas, pavardė, asmens kodas ir gyvenamosios vietos adresas, jeigu nuomininkas yra fizinis asmuo)
atstovaujamas  	,
(atstovo vardas, pavardė, pareigos)

veikiančio pagal 	,
(atstovavimo pagrindas, dokumento data, numeris)
vadovaudamiesi nuomos ne konkurso būdu rezultatais ir viešojo nuomos konkurso, įvykusio _____m. ____________ ___ d., komisijos sprendimu, įformintu protokolu Nr._________________, 
sudaro šią savivaldybės turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.

I SKYRIUS
SUTARTIES DALYKAS

1.1. Nuomotojas įsipareigoja perduoti Nuomininkui savivaldybės materialųjį turtą (toliau vadinama – turtas)__________________________________________________________
(nuomojamo turto pavadinimas, adresas kadastro ar inventorizacijos Nr., statinio plotas, tūris, turto likutinė vertė ir kt.)
_______________________________________________________________________________
_______________________________________________________________________________
naudoti ir laikinai valdyti už nuomos mokestį, o nuomininkas įsipareigoja priimti turtą ir už jį mokėti nuomos mokestį. 
1.2. Turtas skirtas ___________________________veiklai vykdyti.
(nurodyti turto naudojimo paskirtį)

II SKYRIUS
NUOMOS TERMINAS 

2.1. Turto nuomos terminas nustatomas _____________________________ nuo turto 
			 (skaičiais ir žodžiais)
perdavimo ir priėmimo akto pasirašymo dienos. 




[bookmark: _GoBack]

III SKYRIUS
NUOMOS MOKESTIS

3.1. Nuomininkas už turto nuomą įsipareigoja mokėti nuomotojui nuompinigius – ________________________________________________________________________________
(suma skaičiais ir žodžiais)	

per mėnesį/ketvirtį (nereikalingą žodį išbraukti).
Jeigu nuomininkas yra pridėtinės vertės mokesčio (toliau – PVM) mokėtojas, - su  PVM ________________________________________________________________________________
(suma skaičiais ir žodžiais)

3.2. Nuomininkas moka nuompinigius kas mėnesį/ketvirtį, prieš prasidedant mėnesiui/ketvirčiui, bet ne vėliau kaip iki einamojo mėnesio 30 dienos/einamojo ketvirčio pirmojo mėnesio 10 dienos (jeigu tai ne darbo diena, iki kitos po jos einančios darbo dienos) pagal nuomotojo pateiktą sąskaitą.
3.3. Nuomininkas, be nuompinigių, kas mėnesį moka už vandenį, energiją ir komunalines paslaugas. Nuomininkas už kitas jam teikiamas paslaugas atsiskaito pagal atskirą susitarimą su nuomotoju. 
3.4. Nuomininkas nuomotojo pateiktą sąskaitą už komunalines paslaugas apmoka per 10 darbo dienas nuo sąskaitos gavimo.
3.5. Nuompinigiai ir mokesčiai už komunalines paslaugas pradedami skaičiuoti nuo turto perdavimo ir priėmimo akto pasirašymo dienos.

IV SKYRIUS
ŠALIŲ TEISĖS IR PAREIGOS

4.1. Nuomotojas įsipareigoja:
4.1.1. per 3 (tris) darbo dienas nuo sutarties pasirašymo perduoti nuomininkui Sutarties 1.1 papunktyje nurodytą turtą pagal turto perdavimo ir priėmimo aktą.   
4.1.2. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;
4.1.3. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės; 
4.1.4. pasibaigus Sutarties galiojimo terminui arba Sutartį nutraukus prieš terminą, priimti iš nuomininko turtą.
4.2. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose. 
4.3. Nuomininkas įsipareigoja:
4.3.1. per 15 darbo dienų nuo priėmimo ir perdavimo akto pasirašymo įregistruoti nuomos sutartį valstybės įmonėje Registrų centre;
4.3.2. per 3 (tris) darbo dienas nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;
4.3.3. laiku mokėti Sutartyje nustatytą nuomos mokestį ir kitas pagal Sutartį priklausančias įmokas ir mokesčius;
4.3.4. naudoti turtą pagal paskirtį, nurodytą Sutarties 1.2 papunktyje, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo, dingimo;
4.3.5. pasibaigus sutarties galiojimo terminui arba ją nutraukus prieš terminą, perduoti pagal aktą tvarkingą turtą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais atliktais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą. 
4.3.6. sudaryti nuomotojui sąlygas tikrinti nuomojamo turto būklę. 
4.4. Nuomininkas turi ir kitų teisių ir pareigų, nustatytų Sutartyje ir teisės aktuose.
4.5. Nuomininkas neturi teisės (išskyrus tuos atvejus, kai juridinių asmenų veiklą reglamentuojantys įstatymai nenustato specialios teisių perdavimo ar suteikimo tvarkos) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių. 
4.6. Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.
4.7. Nuomininkui draudžiama be rašytinio nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

V SKYRIUS
ŠALIŲ ATSAKOMYBĖ

5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.
5.2. Delspinigių sumokėjimas neatleidžia nuomininko nuo pagrindinės prievolės įvykdymo.
5.3. Už nuomojamo turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.

VI SKYRIUS
SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS

6.1. Ši Sutartis įsigalioja jos pasirašymo dieną ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.
6.2. Visi Sutartis pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių. 
6.3. Ši sutartis pasibaigia arba gali būti nutraukta:
6.3.1. pasibaigus nuomos terminui;
6.3.2. Sutarties šalių susitarimu;
6.3.3. kitais Lietuvos Respublikos civilinio kodekso nustatytais atvejais ir tvarka ;
6.3.4. Lietuvos Respublikos civilinio kodekso nustatyta tvarka, kai išnuomoto turto reikia savivaldybės funkcijoms atlikti.

VII SKYRIUS
NENUGALIMOS JĖGOS (FORCE MAJEURE) APLINKYBĖS

7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.
7.2. Jeigu kuri nors šalis mano, kad atsirado nenugalimos jėgos (force majeure) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (force majeure) aplinkybės netrukdo. 
7.3. Jeigu nenugalimos jėgos (force majeure) aplinkybės trunka ilgiau kaip 90 kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (force majeure) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

VIII SKYRIUS
BAIGIAMOSIOS NUOSTATOS

8.1. Papildomos sąlygos (nurodyti kitas teisės aktams neprieštaraujančias sąlygas).
8.2. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.
8.3. Sutartis surašoma dviem egzemplioriais – po vieną kiekvienai Sutarties šaliai.
8.4. Sutarties priedai:
8.4.1. valstybės materialiojo turto perdavimo ir priėmimo aktas;
8.4.2. kiti nuomojamo valstybės materialiojo turto dokumentai ir priedai, kurie būtini, kad būtų galima naudotis šiuo turtu.

IX SKYRIUS
SUTARTIES ŠALIŲ REKVIZITAI IR ADRESAI

(Jeigu reikalavimas turėti antspaudą nustatytas įstatymuose).
